16/05/2019 | Administración LocalMunicipal
Mesía
Bases e convocatoria de procedemento de selección para a contratación laboral temporal de tres peóns

Por Decreto de Alcaldía, de data 10.05.2019, convocouse proceso selectivo para a contratación laboral temporal de tres peóns segundo as bases que de seguido se publican. O obxecto da presente convocatoria é a CONTRATACIÓN en réxime de dereito laboral, a xornada completa, baixo a modalidade de contrato temporal por obra ou servizo determinado, de acordo co artigo 15.1. a) do Real Decreto Lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores, de TRES PEÓNS para o Concello de Mesía. A xornada de traballo é de 40 horas á semana e o salario é de 1.050,00 euros brutos ao mes, incluída a parte proporcional das pagas extraordinarias. Os/as aspirantes seleccionados no presente proceso selectivo incorporaranse ao concello, dándose de alta na Seguridade Social e demais requisitos legais, ata a finalización do servizo, tendo o contrato unha duración máxima de cinco meses e dezaoito días. As funcións propias do posto son, entre outras, a realización de tarefas de desbroce e limpeza dos parques e prazas públicas do concello, así como o mantemento dos viarios municipais mediante a limpeza, bacheo e outras reparacións varias así como traballos na rede de sumidoiros e nos accesos aos núcleos de poboación. A convocatoria e as bases do presente proceso selectivo publicarase no Boletín Oficial da Provincia (BOP), na páxina web do concello (www.concellodemesia. gal) e no taboleiro de edictos da Casa Consistorial. Os resultados das probas, a efectos de notificación dos/as interesados/as, así como as citacións e emprazamentos deles, levaranse a cabo unicamente a través da páxina web e do taboleiro de anuncios do concello. Para poder tomar parte no proceso de selección será necesario que os aspirantes reúnan, na data de finalización do prazo de presentación de instancias, os seguintes requisitos: 1. Ser español e maior de 16 anos, con idade non superior á xubilación, sen prexuízo do disposto na legalidade vixente para o acceso dos nacionais dos Estados membros da U. E., así como os estranxeiros residentes en España.2. Non estar separado mediante expediente disciplinario do servizo de calquera das Administracións públicas, nin estar incurso en ningunha causa de inhabilitación absoluta ou especial para empregos ou cargos públicos por resolución xudicial para exercer funciones similares ás das presentes bases. No caso de ser nacional doutro Estado, non estar inhabilitado ou en situación equivalente ni estar sometido a sanción disciplinaria ou equivalente que impida, no seu Estado, nos mesmos termos o acceso ao emprego público.3. Non padecer enfermidade ou defecto físico ou psíquico que impida o desempeño das correspondentes funcións.4. Posuír o certificado de escolaridade, certificado de estudos primarios ou equivalente.5. Ser persoa desempregada inscrita no Servizo Público de Emprego de Galicia como demandante non ocupado e estar dispoñible para o emprego. Este requisito debe cumprirse tanto no momento da selección como no da formalización do contrato. En aplicación ao disposto no punto 2.1. das bases do Programa de Integración Laboral mediante a execución de obras e servizos mínimos municipais dos concellos da provincia de menos de 20.000 habitantes publicadas pola Deputación Provincial no BOP núm.26 do 06.02.2019, as/os aspirantes deberán estar incluídos nalgunha das seguintes situacións de exclusión laboral: a) Mulleres, ó ter un índice de paro rexistrado sensiblemente superior ó dos homes. b) Maiores de 45 anos. c) Persoas desempregadas de larga duración: aquelas persoas que leven un mínimo de dous anos como demandante de emprego. d) Persoas con discapacidade: aquelas persoas que teñan recoñecida, pola administración competente, unha discapacidade nun grao igual ou superior ao 33%. e) Persoas en situación de drogodependencia. f) Persoas que vivan nun fogar onde ningunha teña emprego. g) Persoas en fogar monoparental/monomarental. h) Persoas con problemas para encontrar emprego polo idioma ou cuestións socioculturais. i) Persoas vítimas de violencia de xénero. j) Persoas sen fogar. As/os interesadas/os deberán presentar a solicitude de participación segundo o Anexo I destas bases acompañada da seguinte documentación: - Copia compulsada de DNI e do carne de conducir, se é o caso. - Copia compulsada do certificado de estudos. - Certificado da oficina de emprego que acredite de ser unha persoa desempregada inscrita no Servizo Público de Emprego de Galicia como demandante non ocupado e estar dispoñible para o emprego. - Copia compulsada da tarxeta de demandante de emprego actualizada. - Copia cotexada do Celga 1 ou equivalente, de ser o caso. De non acreditarse o coñecemento - o galego será obrigatoria a realización dun exercicio de coñecemento de galego. Consistirá nunha proba oral nun tempo máximo de dez minutos. O exercicio será cualificado de apto ou non apto e terá carácter eliminatorio (artigo 51 Lei emprego público de Galicia 2/2015 de 29 de abril). - Documentación orixinal ou compulsada acreditativa do cumprimento dalgún dos requisitos específicos sinalados na base tres destas bases: - a) Muller e persoas maiores de 45 anos: Copia compulsada do DNI. - b) Persoas desempregadas de longa duración: Informe de vida laboral actualizado. - c) Persoas con discapacidade: Copia compulsada do certificado do recoñecemento da dita discapacidade emitida polo órgano competente. - d) Persoas en situación de drogodependencia, con problemas para encontrar emprego polo idioma ou cuestións socioculturais, persoas que vivan nun fogar onde ningunha teña emprego, fogar monoparental/monomarental ou persoas sen fogar; vítimas de violencia de xénero: Informe dos servizos sociais municipais. Para a xustificación dos méritos, coa solicitude deberanse achegar os seguintes documentos: - A acreditación dos servizos prestados poderá efectuarse mediante certificación expedida pola entidade na que se prestaron os servizos, indicando a duración total e os períodos de duración dos servizos prestados e/ou mediante a presentación dos correspondentes contratos de traballo xunto co informe de vida laboral. - A acreditación da realización de programas de capacitación, formación e integración no mercado laboral organizados e/ou financiados polas Administracións Públicas realizarase mediante certificación da entidade que impartiu o curso ou mediante copia compulsada do documento oficial acreditativo da súa realización. A presentación da solicitude coa documentación farase no Rexistro Xeral do Concello (Xanceda, s/n, 15685, Mesía) en horario de 8:00h a 15:00h, de luns a venres, por calquera dos medios establecidos no artigo 16.4 da Lei 39/2015, de 1 de outubro, do procedemento administrativo común das Administracións Públicas, no prazo de sete días naturais, contados dende o seguinte ó da publicación da presente convocatoria no Boletín Oficial da Provincia. Non obstante, e dada a urxencia da contratación, os aspirantes que presentasen a documentación noutros lugares que non fose o Rexistro Xeral do Concello deberán remitir un fax, ao número 981687069, dando aviso da presentación de instancia, presentando xustificación da solicitude e copia escaneada do contido da solicitude ao correo electrónico correo@concellodemesia. gal ou ben por fax ao número 981687069. Se non cumpren con este requisitos non serán admitidas as solicitudes presentadas ao concello mais tarde do prazo previsto. Rematado o prazo de presentación de solicitudes publicarase no taboleiro de anuncios e na páxina web do concello, nun prazo non superior a 3 días hábiles, unha relación de aspirantes para o posto, especificando o cumprimento dos requisitos. Os/as aspirantes terán, se é o caso, un prazo non inferior a 3 días hábiles para a subsanación de deficiencias e/ou reclamacións dende a publicación da dita relación. Nun prazo non superior a 3 días hábiles dende a terminación do prazo anterior publicarase a relación definitiva de admitidos e excluídos nas probas selectivas, que será publicada no taboleiro de anuncios e na páxina web do concello. No caso de que non exista necesidade de subsanación nin de reclamación, a primeira lista será definitiva. Nesta mesma resolución nomearase e emprazarase ao Tribunal e aos aspirantes admitidos para a realización da proba sinalada na base novena. O tribunal cualificador estará composto por un presidente, un secretario, e tres vogais de conformidade co artigo 60 do Real Decreto lexislativo 5/2015 do 30 de outubro, polo que se aproba o Texto refundido da lei do estatuto básico do empregado público. Todos/as os/as vogais deberán contar con titulación igual ou superior á esixida como requisito dos aspirantes. O tribunal cualificador non poderá constituírse nin actuar sen a presenza, polo menos, de tres dos seus membros, titulares ou suplentes, debendo estar presentes en todo caso o/a presidente/a e o/a secretario/a ou persoas en quen deleguen. De todas as reunións que faga o tribunal o/a secretario/a redactará acta. As decisións se adoptarán por maioría de votos dos membros presentes resolvendo en caso de empate o voto de calidade do/a presidente/a do tribunal. Os membros do tribunal absteranse de intervir e comunicarano á autoridade convocante cando concorran algunhas das circunstancias prevista no artigo 23 da Lei 40/2015, do 1 de outubro, de Réxime Xurídico do Sector Público. Os aspirantes poderán recusar aos membros do tribunal cando concorran aquelas circunstancias. O tribunal resolverá todas as dúbidas que xurdan en aplicación das presentes bases, así como, nos casos non previstos polas mesmas. A composición do tribunal cualificador darase a coñecer xunto coa relación definitiva de admitidos. A selección efectuarase polo sistema de concurso – oposición: 1. Fase de concurso. Puntuación máxima: 14 puntos. Nela valorarase: a. Méritos. Puntuación máxima: 5 puntos. i. Por posuír formación superior ao título de escolaridade, estudos primarios e/ou equivalente: 1 punto. ii. Por posuír o carne de conducir: a. tipo B: 0,50 puntos. b. superior ao B: 1 punto. iii. Por ter rematado favorablemente programas de capacitación, formación e integración no mercado laboral: 1 punto por programa ata un máximo de 3 puntos. b. Experiencia profesional. Nela valorarase a experiencia en traballos análogos ao obxecto da presente convocatoria. Puntuación máxima: 9 puntos. i. Por experiencia como peón ou categoría análoga na administración pública: 0,25 puntos por mes traballado. ii. Por experiencia como peón ou categoría análoga na empresa privada: 0,15 puntos por mes traballado.2. Fase de oposición. Puntuación máxima: 10 puntos. Consistirá na realización dunha ou varias probas prácticas, segundo determine o Tribunal, relacionadas coas funcións propias do posto de traballo de conformidade co temario do Anexo II. Neste exercicio valorarase de xeito especial a pericia propia do oficio ou labor e a celeridade na súa execución. Valorarase de 0 a 10 puntos debendo obter o aspirante unha puntuación mínima de 5 puntos para superar a proba. Durante a realización da proba práctica o Tribunal poderá formular as preguntas que considere oportunas para unha mellor valoración das capacidades do aspirante.3. O resultado final do concurso-oposición obterase sumando a puntuación da fase de oposición e a fase de concurso.4. No caso de empate de puntuación entre aspirantes, primará a fase de oposición sobre a de concurso. En caso de que permanecera o empate, realizarase unha entrevista persoal con preguntas relacionada coas funcións propias do posto de traballo, actuacións habituais do Concello no eido das obras e servizos municipais, materias específicas do programa recollido no Anexo II desta convocatoria, coñecementos profesionais básicos e/ou preguntas de índole curricular e de personalidade, a fin de avaliar as aptitudes e actitudes dos aspirantes, así como apreciar a adecuación entre os méritos dos aspirantes e o perfil do posto de traballo a ocupar. Puntuación máxima: 2 puntos. O tribunal proporá á alcaldía o nomeamento dos tres aspirantes que obtiveran a maior puntuación no conxunto do proceso selectivo, segundo o establecido na base anterior. Na acta da selección, incluirase como lista de reserva a relación, pola orde de puntuación obtida no proceso de selección, dos/as aspirantes non propostos que tiveran superado a fase de oposición, para os casos de que o aspirante proposto rexeite a oferta de emprego ou cese no posto por outra circunstancia. Contra a Resolución da Alcaldía que aprobe as presentes bases, que pon fin á vía administrativa, poderase interpoñer recurso contencioso - administrativo ante os Xulgados do Contencioso Administrativo, no prazo de dous meses contados dende o día seguinte ao da publicación das presentes bases no taboleiro de anuncios do concello, segundo o artigo 46.1 da Lei 29/1998, de 13 de xullo, da xurisdición contencioso - administrativa. Asemade poderá interpoñerse recurso potestativo de reposición perante o Alcalde - Presidente, no prazo dun mes contado a partir do día seguinte da publicación do anuncio do proceso selectivo no BOP de conformidade co preceptuado nos artigos 123 e concordantes da Lei 39/2015, de 1 de outubro, do procedemento administrativo común das Administracións Públicas. D./Dª., con DNI número., e domicilio, para os efectos de notificación, en., C. P., teléfono. EXPÓN: Que desexa participar no proceso selectivo convocado para a provisión do posto de traballo de tres PEÓNS para a cuadrilla de obras e servizos municipais conforme á subvención concedida pola Deputación Provincial da Coruña ao abeiro da Programa de Integración Laboral mediante a execución de obras e servizos mínimos municipais dos concellos da provincia de menos de 20.000 habitantes correspondente á anualidade 2019, de acordo coas bases da convocatoria aprobadas por Decreto de Alcaldía de 10 de maio de 2019. Para tal efecto FAI CONSTAR: 1º.- Que reúne todos e cada un dos requisitos esixidos nas bases da convocatoria.2º.- Que non está separada/o mediante expediente disciplinario do servizo de calquera das Administracións públicas, nin está incurso en ningunha causa de inhabilitación absoluta ou especial para empregos ou cargos públicos por resolución xudicial para exercer funciones similares ás das presentes bases. Que, no caso de ser nacional doutro Estado, non está inhabilitado/a ou en situación equivalente nin está sometido/a a sanción disciplinaria ou equivalente que impida, no seu Estado, nos mesmos termos o acceso ao emprego público.3º.- Que non padece enfermidade ou defecto físico ou psíquico que impida o desempeño das correspondentes funcións.4º.- Que coñece e acata incondicionalmente o contido das bases.6º.- Que son certos todos os datos sinalados na presente solicitude.7º.- Que achega coa presente solicitude a documentación xustificativa para a súa estimación. SOLICITA: Ser admitida/o a participar no referido proceso selectivo. Documentación que achega: - Copia compulsada do DNI. - Copia compulsada do carné de conducir, se é o caso. - Copia compulsada da titulación esixida. - Certificado da oficina de emprego que acredite de ser unha persoa desempregada inscrita no Servizo Público de Emprego de Galicia como demandante non ocupado e estar dispoñible para o emprego. - Copia compulsada da tarxeta de demandante de emprego actualizada. - Copia cotexada do Celga 2 ou equivalente, se é o caso - Copia compulsada do certificado de recoñecemento dunha discapacidade emitido polo órgano competente, se é o caso. - Informe de servizos sociais, se é o caso. - Certificación expedida pola entidade na que se prestaron os servizos, indicando a duración total e os períodos de duración dos servizos prestados e/ou copia compulsada dos correspondentes contratos de traballo ou documentación acreditativa do tempo traballado e o posto de traballo desempeñado xunto co informe de vida laboral. - Certificación da entidade que impartiu programas de capacitación, formación e integración no mercado laboral organizados e/ou financiados polas Administracións Públicas ou copia compulsada do documento oficial acreditativo da súa realización. En., a., de., de 2019 Asdo.: ALCALDE-PRESIDENTE DO CONCELLO DE MESÍA 1. Xardinería 1.1. Tarefas desenvolvidas polo peón.1.2. Podas.1.3. Abonados.1.4. Rego.1.5. Mantemento de céspedes.1.6. Maquinaria de xardinería. Utilización e mantemento.1.7. Elementos e medidas de protección e seguridade. Normativa de seguridade no traballo.2. Mantemento de estradas.2.1. Traballos de conservación de estradas.2.2. Limpeza de cunetas.2.3. Bacheo e outras reparacións de estradas.2.4. Tipos de maquinaria e equipos. O seu funcionamento e mantemento.2.5. Elementos e medidas de protección e seguridade. Normativa de seguridade no traballo.” Mesía, 10 de maio de 2019 Mariano Iglesias Castro. Alcalde.